Zvidzānu krogs

Zvidzānu krogs ir bijušais krogs, kas atrodas Jēkabpils novada Krustpils pagasta Zvidzānos, Rīgas—Daugavpils šosejas (A6) kreisajā pusē.

Zvidzānu krogs piederējis Krustpils pils baroniem Korfiem, kuri šo krogu izīrējuši rentniekam, kas saimniekojis šajā krogā. Zināms pēc tautas skaitīšanas rezultātiem, ka 1897. gadā Zvidzānu krogā saimniekojis Andrejs Rozenbergs. Krogā dzīvojis kopā ar ģimeni (3 cilvēki) un kalponi. Bez kroga vadīšanas, saimnieks nodarbojies arī ar koku pludināšanu. Zvidzānu krogs pildījis kroga funkcijas līdz Pirmajam pasaules karam. Pēc Latvijas neatkarības iegūšanas šajā vietā bijusi saimniecība, bet Latvijas PSR laikā — sēta, kuras īpašnieks ilgus gadus ir bijis Roberts Andersons. Trešā Atmodas gados ēkai vairākas reizes mainījušies īpašnieki. Savulaik ir bijusi iecere šeit izveidot auto remonta darbnīcu un viesu namu, bet plāni nav īstenojušies. Mūsdienās Zvidzānu kroga nama nosaukums ir Ormaņi.Ruta Avotiņa. Krustpils pagasts. Rīga, 2012. 269.—270.lpp. Zvidzānu krogs ir vienīgais krogs Krustpils pagastā, kura ēka daļēji ir saglabājusies.

 Atsauces 

Kategorija:Zvidzāni
Kategorija:Krogi
Kategorija:Krogi Krustpils pagastā